  Виталий Пронин Ккушкан калэ вуэм 33 номеро пу баракын семьяослэн улэмзы сярысь В. Путинлы ивортӥз вал та юртысь  Анастасия Вотинцева «меӵак линия» дыръя. Владимир Путин но Удмуртилэн Тӧроезлэсь ужзэ быдэсъясь Александр Бречалов пу баракын улӥсьёсты шумпоттӥзы.Чапаев проездэ кунмылэн Азьмуртэз пыраз ӝыт 6 час котырын. Владимир Путин но Удмуртилэн Тӧроезлэсь ужзэ быдэсъясь Александр Бречалов пу баракын улӥсьёсты шумпоттӥзы: вуоно арысен соослы выль улон сэрегъёс висъямын луозы. Со ужез быдэстон понна проект лэсьтӥське, ар пумын со дась луыны кулэ, вераз А. Бречалов. Но нырысь ик корка пырон ортчытыны луонлык сётӥськоз проездысь тужгес секыт югдуре вуэм 11 семьяослы. Нош кытын луоз выль улон сэрегез Анастасия Вотинцевалэн, тодмо ни. Александр Бречалов вераз, солы висъямын луоз Чапаев проезд вӧзын ӝутӥськись выль юртын квартира. Нялтас вераса, ӵапак толон, Президентлэн вуон нуналаз, Анастасиялэн вордӥськем нуналыз вал. Владимиh Путин егит кышномуртлы но семьяезлы Сочиын шутэтскыны путёвка кузьмаз. Ангелина Снигирёва Туспуктэм: Россилэн Президентэзлэн пресс-службаез  